b'\n_START_ARTICLE_\nCuruzicari\n_START_PARAGRAPH_\nCuruzicari (Curucicuri, Curuzirari), pleme ameri\xc4\x8dkih Indijanaca iz skupine Om\xc3\xa1gua na zapadu zapadnobrazilske dr\xc5\xbeave Amazonas. Ne smiju se brkati sa plemenom njima sli\xc4\x8dnog imena Curacirarima ili Curazicarima. Oba plemena kao i njima srodni Paguana i Aizuare, govorili su dijalektima jezika omagua._NEWLINE_Acu\xc3\xb1a (1891) ih locira negdje izme\xc4\x91u rijeke Juru\xc3\xa1 pa prema nekoj rijeci koju naziva Araganatuva. Ribeiro de Sampaio ka\xc5\xbee da \xc5\xbeive izme\xc4\x91u Teff\xc3\xa9 i Jurue na ju\xc5\xbenoj obali Amazone. Njihova naselja bila su ka\xc5\xbee Acu\xc3\xb1a toliko blizu jedna drugom da su \xc4\x8dinila jedan niz du\xc5\xbe obje obale Amazone (Acu\xc3\xb1a 1891)._NEWLINE_Curuzicari su u stara vremena bili poznati i pod imenom Yumaguari \xc5\xa1to ozna\xc4\x8dava one \xc5\xa1to vade /ispiru/ zlato (Fundidores de metal, od yuma zlato i guari oni \xc5\xa1to vade; Acu\xc3\xb1a, 1994, p. 127) iz rijeke Iquiari (r\xc3\xado de Oro). Acu\xc3\xb1a (1891) ka\xc5\xbee da su u svojim u\xc5\xa1ima i nosevima nosili su mnogo zlatnog nakita koji su dobivali od plemena Manao sa Rio Negra (Acu\xc3\xb1a 1891)'